《诉衷情近》
清代·陆求可

昼长无事，细细调朱弄粉，非关传脸涂唇，却要追踪陆顾。

一幅寒鸦古朩，衰柳残荷，景物才知布。

天然趣。爱画文鸾朱鹭。双双成队，画到关情处。萧郎觑。

轻轻持向郎边，夸说笔端无误。更索留题句。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。